Diari Oficial de la Generalitat Valenciana


Sumari del DOGV 9450, del 17-10-2022 (2022/8847)

ACORD d'1d'agost de 2022, de la directora general del Sector Públic i Patrimoni, d'incoació del procediment per a la declaració administrativa de herència intestada a favor de la Generalitat i adjudicació dels béns i drets de l'herència de Juan Carlos Toledo Roselló.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9450

Data del DOGV
:   17-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8847


Data del document
:   01-08-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'1d'agost de 2022, de la directora general del Sector Públic i Patrimoni, d'incoació del procediment per a la declaració administrativa de herència intestada a favor de la Generalitat i adjudicació dels béns i drets de l'herència de Juan Carlos Toledo Roselló. [2022/8847]  
Núm. d'expedient: ABI 636/2021.  
Causant: Juan Carlos Toledo Roselló. DNI \*\*\*\*046\*\*.  
Lloc i data de la defunció: Gandia (València), 12 de juliol de 2021.  
Últim domicili: Gandia (València).  
  
Antecedents de fet  
La Conselleria d'Hisenda i Modelo Econòmic ha tingut coneixement, mitjançant escrit presentat per Jesús Herraiz Biot, de la defunció el 12 de juliol de 2021, de Juan Carlos Toledo Roselló, sense haver atorgat testament i constant el seu empadronament a l'Ajuntament de Gandia.  
El Jutjat d'Instrucció núm. 2 de Gandia comunica a aquesta direcció general Diligències prèvies 520/2021, delicte contra el patrimoni, en rebre de la Fiscalia Provincial de València, Secció Territorial de Gandia, Diligències d'investigació penal núm. 22/2021, davant l'existència d'indicis de criminalitat en els fets que es denuncien contra l'administrador dels béns del causant.  
No constant, en principi, l'existència de persones amb dret a heretar, procedeix iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que es preveu en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent al que estableixen els articles 20 i següents de la Llei 33/2003, de 3 de novembre, de patrimoni de les administracions publiques, procedeix incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del reglament orgànic i funcional de la Conselleria d'Hisenda i Model Econòmic, i d'acord amb el que disposa l'article 58 de la Llei 39/2015, d'1 de novembre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Juan Carlos Toledo Roselló, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquesta resolució en el Diari Oficial de la Generalitat Valenciana; en la pàgina web d'aquesta conselleria, i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 1 d'agost de 2022.- La directora general del Sector Públic i Patrimoni: Isabel Castelló García.